Рэканструкцыя народнага касцюма

Народнае адзенне кожнага з рэгіёнаў Беларусі з'яўляецца яркім дасягненнем нацыянальнай культуры. Традыцыя народнага касцюма фарміравалася безадрыўна ад складаных працэсаў развіцця духоўнай і матэрыяльнай культуры беларусаў. Менавіта таму лічыцца, што найважнейшым этнічным элементам пасля мовы з'яўляецца народная адзенне, нацыянальны касцюм.

Багацце сродкаў мастацкага афармлення касцюма, разнастайнасць старадаўніх і сучасных форм нацыянальнага ладу Усходняга Палесся і Прыдняпроўя не маюць аналагаў у іншых рэгіёнах Беларусі. Па сваіх вобразных і пластычных асаблівасцях дадзены касцюм блізкі да Цэнтральнай Беларусі. На Гомельшчыне ў розных раёнах сапраўды працуюць энтузіясты сваёй справы, якія па крупінках аднавілі практычна аўтэнтычнае аблічча нацыянальнага касцюма гэтых месцаў. Даследчыкі вылучаюць некалькі характэрных строяў народнага касцюма на Гомельшчыне.

Калінкавіцкі строй – адна з вяршынь мастацтва беларускага народнага касцюма. Урачыста-маляўнічы, і ў той жа час стрыманы, ён здзіўляе сваёй вытанчанай вышыўкай, шчодрым убраннем.

Брагінскі лад адрознівае разнастайнасць формаў камізэлек і своеасаблівых шыйных упрыгожванняў, выкарыстанне расліннага арнаменту.

Тураўска-Мазырскі лад характарызуецца мноствам сучасных формаў касцюма з паркалю і саціну. Колер адзення вылучаецца паліхромнасцю (выкарыстаннем абмежаванай колькасці фарбаў), багаццем кветкавых узораў, якія ствараюць ілюзію аб'ёму.

Неглюбскі лад адрозніваецца складанасцю і багаццем дэкору, каляровай гамай і застаецца адным з самых складаных і вядомых народных касцюмаў беларускага Падняпроўя.

Самойленка Т.А.